Záložná zmluva 
Čl. I
Zmluvné strany
Záložný veriteľ:	Ing. Martin Stránsky, rod. Stránsky, nar. .................. r. č. ..............., bytom Stromová ul. č. 1, Žilina 
		(ďalej len „záložný veriteľ“)
Záložcovia: 	Jerguš Slota, rod. Slota, nar. ............................, r. č. ........................., bytom Prešovská 111, Žilina
		a 
		manželka Martina Slotová, rod. Janošová, nar. .............., r. č. ..........., bytom Prešovská 111, Žilina
		(ďalej len „záložcovia“)
Čl. II
Záložcovia sú bezpodieloví spoluvlastníci bytu č. 163 nachádzajúceho sa v dome č. s. 111/2 na Prešovskej ul. v Žiline, ktoré vlastnícke právo záložcov k označenému bytu je zapísaný na LV č. 0012 pre okres Žilina, obec Žilina katastrálne územie Žilina.
Čl. III
Dňa 10. októbra 2022 uzavreli záložný veriteľ a záložcovia zmluvu o pôžičke, na základe ktorej poskytol záložný veriteľ záložcom ako dlžníkom peňažné prostriedky v sume 33 193 € (slovom tridsaťtritisícstodeväťdesiattri eur) a záložní veritelia sa zaviazali tieto peňažné prostriedky záložnému veriteľovi vrátiť v lehote do 31. júla 2023 a zároveň sa zaviazali zaplatiť záložnému veriteľovi dohodnuté úroky z poskytnutého úveru vo výške 33 € (tridsaťtri eur) mesačne.
Čl. IV
Na zabezpečenie pohľadávky záložného veriteľa popísanej v čl. III tejto zmluvy záložcovia dávajú záložnému veriteľovi do zálohu byt č. 163 nachádzajúci sa v dome č. s. 111/2 na Prešovskej ul. v Žiline, ktoré vlastnícke právo záložcov k označenému bytu je zapísaný na LV č. 0012 pre okres Žilina, obec Žilina katastrálne územie Žilina a k tomuto bytu zriaďujú záložné právo pre záložného veriteľa a záložný veriteľ toto právo prijíma.
Záložné právo spočíva v zákaze akéhokoľvek nakladania so zálohom, t. j. bez súhlasu záložného veriteľa nesmú záložcovia záloh scudziť, prenajať, zaťažiť akýmkoľvek spôsobom ani vložiť ako nepeňažný vklad do obchodných spoločností.
Čl. V
Pre prípad, že záložcovia nesplnia svoj dlh, je záložný veriteľ oprávnený sám predať záloh opísaný v čl. IV tejto zmluvy.
Čl. VI
Zmluvné strany vyhlasujú, že svoju vôľu v tejto zmluve prejavili slobodne a vážne, určite a zrozumiteľne, bez tiesne za nápadne nevýhodných podmienok, s jej obsahom po hlasitom prečítaní súhlasia bez výhrad doplnkov a iných zmien, na znak čoho ju vlastnoručne podpisujú.
Čl. VII
Po povolení vkladu záložného práva v prospech záložného veriteľa zriadeného na základe tejto zmluvy možno v: 
–	časti C LV č. 0012 pre okres Žilina, obec Žilina, k. ú. Žilina vykonať tento zápis:
•	záložné právo v prospech záložného veriteľa Ing. Martina Stránskeho, nar. ............................., r. č. ......................, bytom Stromová ul. č. 13, Žilina,
•	zákaz akéhokoľvek nakladania so zálohom bez súhlasu záložného veriteľa  časti A, B LV bez zmien.
V Žiline dňa 10. 11. 2022